**Izziņa par atzinumos sniegtajiem iebildumiem**

**Ministru kabineta rīkojuma projektam "Par Krustpils novada pašvaldības nekustamā īpašuma "Meža ceļš" pārņemšanu valsts īpašumā" (VSS-964)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |
|  |  |  |  |  |  |

Informācija par starpministriju (starpinstitūciju) sanāksmi vai **elektronisko saskaņošanu**

Datums **no 2020. gada 21. līdz 29. decembrim**

 **Tieslietu ministrija**

**Finanšu ministrija**

**Latvijas Pašvaldību savienība**

Saskaņošanas dalībnieki izskatīja šādu ministriju

(citu institūciju) iebildumus **Tieslietu ministrijas 2020.gada 27.novembra iebildums.**

**Finanšu ministrijas 2020.gada 27.novembra iebildums.**

**Finanšu ministrijas 2020.gada 17.decembra iebildums.**

 **II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  |  | **Tieslietu ministrija** (27.11.2020. atzinums Nr. 1-9.1/1270) |  |  |
| 1. | Ministru kabineta rīkojuma projekta "Par Krustpils novada pašvaldības nekustamā īpašuma "Meža ceļš" pārņemšanu valsts īpašumā" sākotnējās ietekmes novērtējuma ziņojums (turpmāk -anotācija) I sadaļas 2.punkts | 1. Projekta sākotnējās ietekmes novērtējuma ziņojuma (anotācijas) (turpmāk – anotācija) I sadaļas 2. punktā norādīts, ka 13.11.2017. starp Zemkopības ministriju un akciju sabiedrību “Latvijas valsts meži” noslēgts Valsts nekustamā īpašuma pārvaldīšanas līgums, kura 2.2.5. apakšpunktā akciju sabiedrībai “Latvijas valsts meži” ir noteiktas tiesības savas darbības nodrošināšanai uz apbūves tiesības pamata vai uz cita normatīvajos aktos noteikta pamata bez atlīdzības uz pārvaldīšanā esošās zemes būvēt jaunas būves uz laiku, kas nav ilgāks par 30 gadiem. Turklāt anotācijā skaidrots, ka Zemkopības ministrija akciju sabiedrības “Latvijas valsts meži” izbūvētās inženierbūves tiesiskajā valdījumā iegūs saskaņā ar minētā līguma noteikumiem, jo, ievērojot Civillikuma normas, zemes gabala īpašnieks apbūves tiesīgā uzcelto nedzīvojamo ēku (inženierbūvi) iegūst īpašumā bez atlīdzības, tāpēc ka tā kļūst par zemes gabala būtisku daļu. Paskaidrojam, ka saskaņā ar Civillikuma 1129.1 panta pirmo daļu apbūves tiesība ir ar līgumu piešķirta mantojama un atsavināma lietu tiesība celt un lietot uz sveša zemes gabala nedzīvojamu ēku vai inženierbūvi kā īpašniekam šīs tiesības spēkā esamības laikā. Turklāt Civillikuma 1129.3 pantā noteikts, ka no apbūves tiesības izrietošā lietu tiesība ir nodibināta un spēkā tikai pēc apbūves tiesības ierakstīšanas zemes grāmatās.Vēršam uzmanību, ka no anotācijā ietvertās informācijas un projektam pievienotajiem paskaidrojošajiem dokumentiem secināms, ka nekustamā īpašuma "Meža ceļš” Atašienes pagastā, Krustpils novadā (nekustamā īpašuma kadastra Nr. 5646 010 0139) sastāvā ietilpstošā neapbūvētā zemes vienība ar kadastra apzīmējumu 5646 010 0139 0,14 ha platībā pieder Krustpils novada pašvaldībai, un tā ir nepieciešama akciju sabiedrībai “Latvijas valsts meži”, lai uz tās izbūvētu inženierbūvi – meža ceļu, kas funkcionāli kalpotu kā meža infrastruktūras objekts sabiedrības mežsaimnieciskajos darbos iesaistītā transporta pārvietošanās nodrošināšanai. Meža ceļa izbūve ar piemērotu ceļa noturību un kvalitāti dos iespēju piekļūt valsts meža masīviem. Meža likuma 4. panta otrā daļa noteic, ka valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību veic akciju sabiedrība "Latvijas valsts meži", kas nodibināta valsts meža īpašuma pārvaldīšanai un apsaimniekošanai. Savukārt meža zeme atbilstoši Meža likuma 1. panta pirmās daļas 29. punktā ietvertajam termina skaidrojumam ir zeme, uz kuras ir mežs, zeme zem meža infrastruktūras objektiem, kā arī mežā ietilpstošie pārplūstošie klajumi, purvi, lauces un tam piegulošie purvi. Savukārt meža infrastruktūra ir definēta Meža likuma 1. panta pirmās daļas 23. punktā, saskaņā ar kuru tajā ietilpst mežā būvēti vai ierīkoti objekti meža apsaimniekošanas un aizsardzības vajadzībām, kā arī rekreācijai. Kā norādītsAugstākās tiesas judikatūrā, piemēram, Augstākās tiesas Administratīvo lietu departamenta 2018. gada 14. maija sprieduma lietā Nr.SKA-149/2018[[1]](#footnote-1) 7. secinājumā: “[Meža likuma 1. panta 23. punktā noteikts, ka meža infrastruktūra ir mežā būvēti vai ierīkoti objekti meža apsaimniekošanas un aizsardzības vajadzībām, kā arī rekreācijai. Tātad, lai objektu atzītu par meža infrastruktūras objektu, svarīgs ir objekta būvniecības un ierīkošanas mērķis, proti, tam jākalpo meža apsaimniekošanas un aizsardzības vajadzībām vai rekreācijai. Pareizs ir apgabaltiesas secinājums, ka mežā meža apsaimniekošanas un aizsardzības vajadzībām un rekreācijai izveidots autoceļš ir viens no meža infrastruktūras objektiem. Proti, nav šaubu, ka autoceļš var būt meža infrastruktūras objekts, ja tas kalpo attiecīgiem mērķiem.]” Līdz ar to secināms, ka šādi izbūvēts meža ceļš kā meža infrastruktūras objekts atbildīs Meža likuma 1. panta pirmās daļas 23. punktam un atbilstoši Meža likuma 1. panta pirmās daļas 29. punktam ietilps valsts meža zemes kā vienota nekustamā īpašuma sastāvā. Tādējādi šajā gadījumā valsts akciju sabiedrība "Latvijas valsts meži" meža ceļu kā meža infrastruktūras objektu izbūvēs uz valstij piederošas meža zemes. Līdz ar to Zemkopības ministrija attiecīgo akciju sabiedrības “Latvijas valsts meži” izbūvēto inženierbūvi iegūs tiesiskajā valdījumā nevis uz apbūves tiesības pamata, kā nepamatoti norādīts anotācijā, bet gan, ņemot vērā Civillikuma 968. pantā nostiprināto principu, ka uz zemes uzcelta un cieši ar to savienota ēka atzīstama par tās daļu, tātad par zemes īpašnieka (konkrētajā gadījumā – valsts) īpašumu. Ņemot vērā minēto, anotācijā nepieciešams precizēt tiesisko pamatojumu attiecīgā meža infrastruktūras objekta nodošanai Zemkopības ministrijas valdījumā. | **Ņemts vērā.** Anotācija precizēta. | Lūdzu skatīt precizēto anotāciju. |
|  |  | 2. Anotācijas I sadaļas 2. punktā skaidrots, ka atbilstoši Ministru kabineta 2012. gada 10. aprīļa noteikumu Nr.263 “Kadastra objekta reģistrācijas un kadastra datu aktualizācijas noteikumi” 29. punktam un likuma “Par nekustamā īpašuma ierakstīšanu zemesgrāmatās” 17. panta 3. punktam noteiktā kārtībā apstiprināts akts par ēkas (būves) pieņemšanu ekspluatācijā ir viens no pamatojošiem dokumentiem, lai kadastra subjekts – akciju sabiedrība “Latvijas valsts meži” – ierosinātu Nekustamā īpašuma valsts kadastra informācijas sistēmā reģistrēt minēto inženierbūvi. Vēršam uzmanību, ka anotācijā ietverta kļūdaina atsauce uz likuma “Par nekustamā īpašuma ierakstīšanu zemesgrāmatās” 17. panta 3. punktu, jo minētais pants noteic fizisko personu ēku (būvju) ierakstīšanai zemesgrāmatās nepieciešamos dokumentus. Savukārt dokumentus, pamatojoties uz kuriem ēkas (būves) zemesgrāmatās ierakstāmas uz valsts vai pašvaldības vārda, noteic likuma “Par nekustamā īpašuma ierakstīšanu zemesgrāmatās” 36. pants. Turklāt atbilstoši Nekustamā īpašuma valsts kadastra likuma 1. panta 7. punktam kadastra subjekts ir Nekustamā īpašuma valsts kadastra informācijas sistēmā reģistrēta kadastra objekta īpašnieks vai, ja tāda nav, — tiesiskais valdītājs (tātad – Zemkopības ministrija), kā arī apbūves tiesīgais. Ņemot vērā minēto, lūdzam precizēt anotācijā ietverto informāciju atbilstoši Nekustamā īpašuma valsts kadastra likuma un likuma “Par nekustamā īpašuma ierakstīšanu zemesgrāmatās” regulējumam. | **Ņemts vērā.** Anotācija precizēta. | Lūdzu skatīt precizēto anotāciju. |
|  |  | **Finanšu ministrija** (27.11.2020. atzinums Nr. 12/A-7/6256) |  |  |
| 2. | Ministru kabineta rīkojuma projekta "Par Krustpils novada pašvaldības nekustamā īpašuma "Meža ceļš" pārņemšanu valsts īpašumā" sākotnējās ietekmes novērtējuma ziņojums (turpmāk -anotācija) I sadaļas 2.punkts | Ar rīkojuma projektu paredzēts pārņemt bez atlīdzības valsts īpašumā un nodot Zemkopības ministrijas valdījumā Krustpils novada pašvaldības īpašumā esošo nekustamo īpašumu “Meža ceļš” (nekustamā īpašuma kadastra Nr. 5646 010 0139) – Atašienes pagastā, Krustpils novadā (turpmāk – nekustamais īpašums).Atbilstoši anotācijas I. sadaļas 2.punktā norādītajam nekustamais īpašums tiks ierakstīts zemesgrāmatā uz valsts vārda Zemkopības ministrijas personā un nodots akciju sabiedrībai “Latvijas valsts meži” (turpmāk – sabiedrība) pārvaldīšanā, lai sabiedrība par saviem līdzekļiem uz tā izbūvētu inženierbūvi.Publiskas personas mantas atsavināšanas likuma (turpmāk – Atsavināšanas likums) 42.panta otrā daļa cita starpā noteic, ja nodotais nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas veikšanai, valsts šo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi.Atbilstoši rīkojuma projektam pievienotajam Krustpils pašvaldības 2020.gada 17.jūnija lēmumam “Par nekustamā īpašuma “Meža ceļš” bez atlīdzības nodošanu” (protokols Nr. 9., 46.p.) Krustpils novada dome nolēma nekustamo īpašumu nodot bez atlīdzības Latvijas valstij Zemkopības ministrijas personā valsts funkciju (valsts meža apsaimniekošana un aizsardzība) īstenošanai.Saskaņā ar rīkojuma projekta 2.2.apakšpunktu Zemkopības ministrijai nekustamo īpašumu bez atlīdzības jānodod Krustpils novada pašvaldībai, ja tas vairs netiek izmantots rīkojuma projekta 2.1.apakšpunktā minētās funkcijas (valsts meža apsaimniekošanas un aizsardzības funkcija) īstenošanai.Ņemot vērā Atsavināšanas likumā un rīkojuma projektā noteikto nekustamā īpašuma atpakaļ nodošanas pienākumu un ievērojot, ka uz nekustamā īpašuma tiks izbūvēta inženierbūve, lūdzam papildināt anotāciju ar skaidrojumu, kā tiks īstenota rīkojuma projekta 2.2.apakšpunktā noteiktā nekustamā īpašuma nodošana Krustpils novada pašvaldībai, ja tas vairs netiks izmantots valsts meža apsaimniekošanas un aizsardzības funkcijas īstenošanai. | Ņemts vērā. Anotācija precizēta.**Zemkopības ministrija skaidro, ka s**askaņā ar Ministru kabineta 2009. gada 15. decembra instrukciju Nr. 19 anotācijas uzdevums ir informēt lēmuma pieņēmējus un ieinteresētās puses par sekām un ietekmi, ko radīs projekts, nevis skaidrot, kā tas tiks īstenots. Instrukcija nosaka, ka, izvērtējot projekta sākotnējo ietekmi, ņem vērā projekta izpildes nodrošināšanu.Šī projekta izpilde tiks nodrošināta, ievērojot Publiskas personas mantas atsavināšanas likumā (turpmāk – Atsavināšanas likums) ietvertās prasības un noteikto kārtību. Atsavināšanas likuma 42. panta otrajā daļā ir skaidri noteikta projekta īstenotāja rīcība gadījumā, ja nodotais nekustamais īpašums vairs netiek izmantots lēmējinstitūcijas lēmumā minētās valsts pārvaldes funkcijas izpildei, proti, tad valsts šo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi valstij. Šī projekta būtība ir pārņemt pašvaldības nekustamo īpašumu valsts īpašumā valsts funkcijas izpildei – valsts meža apsaimniekošanai un aizsardzībai,Norādam, kanetiek paredzēta projektā minētās valsts funkcijas izbeigšana. Rīkojuma projektā ir ietverta informācija par turpmāko rīcību, jo rīkojuma projekta 2.2. apakšpunktā ir atspoguļota Zemkopības ministrijas rīcība un ir iekļauta Atsavināšanas likuma prasība, t.i., manta, ko pašvaldība nodevusi valstij, bez atlīdzības ir jānodot atpakaļ pašvaldībai, gadījumā, ja attiecīgā manta vairs netiek izmantota rīkojuma projekta 2.1. apakšpunktā minētās funkcijas (valsts meža apsaimniekošanas un aizsardzības) īstenošanai.  | Lūdzu skatīt precizēto anotāciju. |
|  |  | **Finanšu ministrija** (17.12.2020. atzinums Nr. 10.1-6/7-1/1242) |  |  |
| 3. | Ministru kabineta rīkojuma projekta "Par Krustpils novada pašvaldības nekustamā īpašuma "Meža ceļš" pārņemšanu valsts īpašumā" sākotnējās ietekmes novērtējuma ziņojums (turpmāk -anotācija) I sadaļas 2.punkts | Ar rīkojuma projektu paredzēts pārņemt bez atlīdzības valsts īpašumā un nodot Zemkopības ministrijas valdījumā Krustpils novada pašvaldības īpašumā esošo nekustamo īpašumu “Meža ceļš” (nekustamā īpašuma kadastra Nr.5646 010 0139) – Atašienes pagastā, Krustpils novadā (turpmāk – nekustamais īpašums). Nekustamais īpašums sastāv no neapbūvētas zemes vienības ar kadastra apzīmējumu 5646 010 0139. Atbilstoši anotācijas I. sadaļas 2.punktā norādītajam, nekustamais īpašums tiks ierakstīts zemesgrāmatā uz valsts vārda Zemkopības ministrijas personā un nodots akciju sabiedrībai “Latvijas valsts meži” (turpmāk – sabiedrība) pārvaldīšanā, lai sabiedrība par saviem līdzekļiem uz tā izbūvētu inženierbūvi – meža ceļu. Saskaņā ar anotācijas I. sadaļas 2.punktu Zemkopības ministrija sabiedrības izbūvētās inženierbūves tiesiskajā valdījumā iegūs ievērojot Civillikuma 968.pantā nostiprināto principu, ka uz zemes uzcelta un cieši ar to savienota ēka atzīstama par tās daļu, tātad par zemes īpašnieka (konkrētajā gadījumā – valsts) īpašumu. Publiskas personas mantas atsavināšanas likuma (turpmāk – Atsavināšanas likums) 42.panta otrā daļa cita starpā noteic, ja nodotais nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas veikšanai, valsts šo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi. Saskaņā ar rīkojuma projekta 2.2.apakšpunktu Zemkopības ministrijai nekustamo īpašumu bez atlīdzības jānodod Krustpils novada pašvaldībai, ja tas vairs netiek izmantots rīkojuma projekta 2.1.apakšpunktā minētās funkcijas (valsts meža apsaimniekošanas un aizsardzības funkcija) īstenošanai. Ņemot vērā iepriekš minēto un ievērojot, ka pēc inženierbūves – meža ceļa, izbūvēšanas nekustamam īpašumam būs mainīts sastāvs, lūdzam papildināt anotāciju ar skaidrojumu kā tiktu īstenota rīkojuma projekta 2.2.apakšpunktā noteiktā nekustamā īpašuma nodošana Krustpils novada pašvaldībai, ja nekustamais īpašums vairs netiktu izmantots valsts meža apsaimniekošanas un aizsardzības funkcijas īstenošanai (lūdzam anotācijā sniegt skaidrojumu par rīcību ar sabiedrības izbūvēto inženierbūvi – meža ceļu, gadījumā, ja nekustamais īpašums tiktu nodots Krustpils novada pašvaldībai atbilstoši rīkojuma 2.2.pakšpunktam).  | **Ņemts vērā. Anotācija papildināta.**Anotācijā ir ietverta informācija par turpmāko rīcību. Atbilstoši Nekustamā īpašuma valsts kadastra likumaprasībām aktualizējot nekustamā īpašuma sastāvu, tiks ievērota Atsavināšanas likuma 42. panta prasība un nekustamais īpašums visā tā sastāvā bez atlīdzības tiks nodots pašvaldībai, gadījumā, ja tas vairs netiks izmantots rīkojuma projekta 2.1. apakšpunktā minētās funkcijas (valsts meža apsaimniekošanas un aizsardzības) īstenošanai. | Lūdzu skatīt precizēto anotāciju. |

|  |  |
| --- | --- |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Tamāra Rasnača

|  |
| --- |
| (par projektu atbildīgās amatpersonas vārds un uzvārds) |
| Budžeta un finanšu departamentaValsts īpašuma nodaļas vecākā referente |
| (amats) |
| Tālr:67027517 |
| (tālruņa un faksa numurs)  |
| Tamara.Rasnaca @zm.gov.lv |
| (e-pasta adrese) |

1. <http://at.gov.lv/lv/tiesu-prakse/judikaturas-nolemumu-arhivs/administrativo-lietu-departaments/hronologiska-seciba?year=2018>; pārlūkots 2020. gada 26. novembrī. [↑](#footnote-ref-1)